Përshëndetje, quhem Nick Lyons dhe punoj në Komisionin Evropian për kontrollin e sëmundjes së Aftës Epizootike.
Kjo është një video e shkurtër rreth masave të biosigurisë që duhet të zbatohen gjatë vizitës në një fermë ku dyshohet për një rast të aftës epizootike ose kur ajo është e konfirmuar.
Gjithsesi, ju mund ta përshtasni këtë protokoll në vartësi të situatës suaj.
Mbani parasysh gjithmonë tre parimet kryesore të biosigurisë:
e para dhe më e rëndësishmja është veçimi/ndarja që nënkupton parandalimin e kontaktit me zonat e kontaminuara nga sëmundja e aftës epizootike.
Së dyti është pastrimi, që ka për qëllim largimin e papastërtive dhe baltës në mënyrë që të veprojë dezinfektanti.
Së treti është dezinfektimi; sigurohuni që të gjitha zonat të dezinfektohen me të njëjtin intenstitet dhe për një kohë të mjaftueshme kontakti.
Para mbërritjes në fermë, sigurohuni që të hiqni të gjitha pajisjet e panevojshme nga makina juaj. Kjo redukton mundësinë e kontaminimit.
Ju duhet të krijoni një zonë të pastër dhe një jo të pastër në pjesën e pasme të makinës suaj dhe në bagazh të cilat duhen mbuluar me mbulesa plastike, që mund të pastrohen e dezinfektohen më pas.
Sigurohuni që të keni marrë me vete të gjitha pajisjet e nevojshme, të shoqëruar me një listë kontrolli.
Makina duhet të parkohet në një vend të përshtatshëm pranë hyrjes në fermë.
Ju duhet të zgjidhni një vend të përshtatshëm për pikën e dezinfektimit, që duhet të jetë i pastër dhe i thatë, mundësisht në një sipërfaqe betoni, me një ndarje të qartë të zonës së pastër dhe asaj jo të pastër.
Më e mira do të ishte në portën hyrëse të fermës.
Në këtë pikë është e rëndësishme të largoni të gjitha sendet e panevojshme, të cilat nuk do ti merrni në fermë. Heq rrobat  që nuk janë të nevojshme, si bluza kravata , etj.
Nuk është e nevojshme të merrni orën
madje kontrolloni xhepat dhe hiqni çdo gjë që nuk do të merrni me vete në fermë duke përfshirë edhe kuletën.
Përsa i përket pajisjeve elektronike që duhet të merren në fermë, ato duhen vendosur në çanta/qese plastike dhe duhen mbyllur plotësisht që më pas të pastrohen e dezinfektohen kur të ktheheni nga ferma.
Celulari nuk duhet të nxirret asnjëherë nga qeska/çanta plastike gjatë kohës që jeni në fermë dhe duhet të përdoret duke qenë brenda qeses plastike.
Sigurohuni që keni marrë çdo gjë me vete për të krijuar pikën e dezinfektimit dhe gjithashtu çdo gjë tjetër që do t’ju duhet në fermë.
Kur të shkoni në fermë nuk do keni mundësi të ktheheni më në makinë pa kaluar përsëri përmes pikës së dezinfektimit.
Ju mund të merrni edhe ujë.
Pra, na duhet një mbulesë plastike  që do të vendoset në pjesën e pastër të pikës së dezinfektimit.
Gjithashtu na nevojiten një palë çizme gome të cilat mund të pastrohen dhe dezinfektohen lehtësisht
një veshje një përdorimshe
dhe në vendet me lagështi dhe të ftohta të tilla si Anglia, përdoren veshje mbrojtëse ndaj ujit.
Na duhen edhe disa mbulesa për këpucët/çizmet
Mbulesat plastike më të trasha janë më të mira se këto që po demonstrojmë pasi e mbulojnë të gjithë këpucën, megjithatë ka disa lloje të ndryshme.
Gërshërë dhe disa palë doreza, sigurohuni që të kenë madhësinë e duhur. Gjithashtu na duhet edhe një ngjitës/natriban
Marrim edhe disa qese të zeza e disa qese të tjera të markuara me shenja të biosigurisë dhe qese plastike që mbyllen hermetikisht.
Mirë është të vendosni një gurë mbi qeset që të mos i marrë era.
Pra, qeset e zeza do ti marr me vete në fermë kështu që po i vendos në pjesën jo të pastër të pikës së dezinfektimit.
Këtu do të vendos kampionet që do të marr.
Tani duhet të përgatis dezinfektantin dhe detergjentin duke përdorur ujin që kam marrë me vete.
Detergjentët do të qëndrojnë në anën jo të pastër të pikës së dezinfektimit dhe do të përdoren për të larguar papastërtitë që do të marr në fermë.
Dezinfektanti që po përdor është Virkon, i cili është i miratuar për virusin e Aftës Epizootike. Gjithsesi duhet të përdorni përqëndrimin e duhur dhe të ndiqni udhëzimet në paketimin e tij.
Ju mund të përdorni edhe dezinfektantë të tjerë si acidi citrik, por përsëri duhet të siguroheni që ta përdorni në përqëndrimin e duhur.
Tani marrim kovën me dezinfektantin dhe kovën me detergjentin pastrues dhe i vendosim në pjesën jo të pastër të pikës së dezinfektimit.
Gjithashtu duhen disa furça për të lehtësuar proçesin e dezinfektimit.
Kjo është kova me dezinfektant që do të qëndrojë në anën e pastër së bashku me furçën.
Tani do të bëhem gati për të shkuar në fermë.
Së pari do të heq këpucët dhe do ti vendos ato në pjesën e pastër të pikës së dezinfektimit.
Më pas do të vesh veshjen e brendëshme një përdorimshe të  biosigurisë.
Ndërsa tani do të vesh veshjen e jashtme të papërshkueshme nga uji.
Kjo është një veshje e përshtatshme për vendet e ftohta dhe të lagështa por në vendet e ngrohta është e vështirë të punosh me të, kështuqë veshja e brendshme një përdorimshe është më e përshtatshme në këto raste.
Tani do të vesh çizmet prej gome
Veshja e brendshme një përdorimshe duhet të futet brenda çizmeve ndërsa veshja e jashtme duhet të qëndrojë jashtë.
Përsa i përket dorezave, ju duhet të vishni 2 palë doreza në secilën dorë.
Vishni një dorezë dhe ngjiteni/fiksojeni atë me natriban pas veshjes së brendshme. Mundohuni ta ngjisni sa më mirë.
Më pas vishni dorezën tjetër mbi atë të parën që të mund ta ndërroni sa herë të bëhet pis ose të laget,
Ky proçes duhet të përsëritet edhe në dorën tjetër.
Tani është momenti të veshim mbulesat e këpucëve në mënyrë që të mos ndotim çizmet me papastërtitë dhe baltën e fermës.
Mbulesat plastike që mbulojnë të gjithë këpucën janë më të mirat, por edhe këto që po demonstrojmë mbrojnë pjesën e poshtme të çizmeve.
Tani është koha për një kontroll përfundimtar. Sigurohuni që të mbyllni zinxhirin e veshjes, vendosni kapucin, ndërsa e vetmja pjesë e trupit e ekspozuar duhet të jetë fytyra.
Më pas bëni një kontroll të fundit që të siguroheni që keni marrë çdo gjë që ju duhet duke përdorur listën tuaj të kontrollit.
Tani po marr celularin të vendosur në qesen plastike, dokumentat që më duhen, pajisjet për marrjen e mostrave dhe jam gati për të shkuar në fermë.
Pra, tani e mbarova hetimin në fermë dhe është koha për të zbatuar parimin e parë dhe të dytë të biosigurisë që është pastrimi e dezinfektimi.
Është mirë që të largoni pjesën më të madhe të papastërtive në fermë, para se të mbërrini në pikën e dezinfektimit.
Po filloj me pastrimin e kontenierit të kampioneve me anë të detergjentit për të larguar papastërtitë para se ta dezinfektoj.
Sigurohuni që të respektoni kohën e kontaktit me dezinfektantin në mënyrë që  ai të veprojë.
Pasi ta keni bërë këtë, vendoseni në një qese të zezë në pjesën e pastër të pikës së dezinfektimit.
Tani është momenti të dezinfektojmë sendet e tjera të cilat i kishim me vete në fermë siç është celulari, i vendosur në qesen plastike.
Shpresoj që qesja të ketë qenë e mbyllur mirë, në të kundërt celulari mund të jetë prishur.
Më pas do vazhdojmë me dokumentat të cilat duhet të vendosen gjithashtu në një çantë/qese plastike.
Pasi të keni mbaruar me pasjisjet, duhet të filloni me veshjen tuaj mbrojtëse.
Së pari duhet të hiqni veshjet e këpucëve të cilat duhet të vendosen në një nga qeset plastike në pjesën jo të pastër të pikës së biosigurisë.
Tani duhet të dezinfektoni çizmet tuaja. Mblidhni shtresën e veshjes tuaj së jashtme dhe përdorni detergjentin për të larguar papastërtitë nga çizmet.
Pjesa e poshtme e çizmeve mund të jetë më e vështirë për tu pastruar por është shumë e rëndësishme që të largoni të gjitha papastërtitë dhe baltën.
Gjithashtu është shumë i dobishëm përdorimi i një kaçavidë ose shkopinj për pastrimin e brazdave të cilat nuk mund të pastrohen vetëm me furçë.
Tani fillojmë të pastrojmë veshjen e jashtme të papërshkrueshme nga uji
Fillimisht përdorni detergjentin. Është e rëndësishme të pastroni të gjithë veshjen duke përfshirë pjesën e krahëve, pjesët nën krah, pjesën e gjymtyrëve, pjesën e pasme të kokës.
Të gjitha këto zona janë potencialisht të kontaminuara.
Është e rëndësishme që ky proçes të kryhet i plotë.
Më pas hiqni dorezat.
Pasi ta keni pastruar veshjen tuaj me detergjentë, duhet ta hiqni në mënyrë që ta dezinfektoni.
Gjithashtu më duhet të heq edhe çizmet që të heq plotësisht veshjen time dhe ti vesh prapë ato.
Veshja duhet të zhytet plotësisht në kovën me dezinfektant dhe përsëri sigurohuni që të respektoni kohën e kontaktit me dezinfektantin dhe që e gjithë sipërfaqja është mbuluar.
Kjo është thelbësore për të lejuar dezinfektantin të veprojë dhe të vrasë virusin e aftës epizootike.
Dhe më pas hiqen veshjet dhe vendosen në një qese plastike në pjesën e pastër të pikës së biosigurisë.
Tani është koha të pastroni e dezinfektoni çizmet tuaja.
Pasi ti keni pastruar mirë duke përdorur detergjentin pastrues, duhet ti dezinfektoni duke respektuar përsëri kohën e kontaktit.
Tani është momenti të heq dorezat e tjera që ishin ngjitur tek mëngët e veshjes dhe duhet ti vendos në një qese plastike në pjesën e papastër të pikës së biosigurisë.
Dhe tani mund të heq veshjen time të brendshme. Përsëri më duhet të heq çizmet dhe ti vesh prapë ato, duke mbajtur ekuilibrin.
Ju siguroj se ky nuk është një proçes i lehtë.
Veshja e brendshme duhet të vendoset në një nga qeset e zeza në pjesën e papastër të pikes së biosigurisë.
Tani mund të shkel në qesen plastike.
Mund të kisha shkelur edhe më parë në qesen plastike ndërkohë që hiqja veshjen.
Dhe tani çizmet duhet të dezinfektohen përsëri në pjesën e pastër të pikës së biosigurisë dhe të vendosen më pas në një qese në anën e pastër.
Tani është momenti të dezinfektoj duart. Gjithashtu, nëse mbani syze, duhet ti dezinfektoni edhe ato duke pasur parasysh përsëri kohën e kontaktit.
Do të ishte mirë të mbanit disa kart-peceta në anën e pastër për tu fshirë me to.
Tani duhet të dezinfektoni të vetmen pjesë të trupit që është ekspozuar në fermë, fytyrën.
Për të bërë këtë mund të përdorni disa kart-peceta të njomur me dezinfektantë që duhet ti mbani në pjesën e pastër të pikës së biosigurisë.
Tani duhet të vendosni përsëri në një qese plastike çizmet dhe veshjet tuaja dhe në një qese tjetër plastike kontenierin me mostrat.
Të dyja këto qese duhet të mbyllen mirë me ngjitës.
Tani mund të vesh këpucët dhe duhet të dezinfektoj dhe të vendos në dy qese plastike kovat që kisha me vete në fermë.
Nëse kovat janë të fermerit, ato duhet të qëndrojnë në pjesën e papastër të pikës së dezinfektimit.
Më pas i vendos qeset plastike në bagazhin e makinës që përfaqëson pjesën e papastër/kontaminuar të saj, e cila është e veshur me një qese plastike që mund të pastrohet më pas.
Së fundmi, i them fermerit të largojë mbeturinat që ndodhen në anën e papastër të pikës së dezinfektimit, të cilat do të përpunohen më pas nga ekipi i pastrimit dhe dezinfektimit, nëse është e nevojshme.
Tani mund të largoheni nga ferma dhe duhet të dërgoni menjëherë mostrat dhe pajisjet e tjera në vendin e duhur në mënyrë që të përpunohen.
Nëse ju nuk mbani kafshë të cilat janë të prekshme ndaj aftës epizootike, atëhere mund të ktheheni në shtëpi, të laheni dhe të thani plotësisht flokët.
Veshjet që kishit veshur në fermë duhet të dezinfektohen për 30 minuta dhe më pas të lahen në temperaturë të lartë, të paktën 60⁰C.
Nëse mbani kafshë të cilat janë të prekshme ndaj aftës epizootike, nuk duhet të shkoni në shtëpi por procesin e mësipërm ta kryeni në një hotel.
Nuk lejohet të vizitoni ferma të tjera ku mbahen kafshë të prekshme ndaj aftës epizootike për të paktën 3 ditë nga kjo vizitë.
